སྤྱིར་བཏང་ངས་རང་ཉིད་ཀྱི་སེམས་ཀྱི་དམར་རྗེན་པོ་ཐད་ཀར་བཤད་པ་ཙམ་ལས་སྐུ་ཉིད་ལ་མི་དགའ་བ་དེ་འདྲ་ཞིག་རྩ་བ་ནས་མིན།ངས་སྐུ་ཉིད་ཀྱིས་བསྒྱུར་བའི་བོད་མི་གསར་བརྗེ་བ་དང་།མི་དམངས་ཀྱི་ཕན་བདེ་ཆེད་དུ་ཞེས་པ་ཐེངས་རེ་གཉིས་བཀླགས་མྱོང་མཁན་ཞིག་ཡིན་ལ།དེ་གཉིས་ལ་གདེངས་འཇོག་བྱེད་མཁན་ཞིག་ཀྱང་ཡིན།དེར་མ་ཟད།ངས་སྐུ་ཉིད་ཀྱི་བརྩམས་སྒྲུང་ཞིག་ཀྱང་ཀློག་མྱོང་ཡོད།དེ་ནི་ལྷོ་ཕྱོགས་གང་དུ་ཡོད་ཅེས་པ་དེ་རེད།དེ་མ་ཡིན་པའི་སྐུ་ཉིད་ཀྱི་བརྩམས་སྒྲུང་རེ་ཡོད་མེད་ལ་སྐད་ཆ་དྲིས་ཏེ་ཡོད་པ་ཤེས་ཡོད་མོད།གཞན་པ་དེ་དག་རེག་མ་སོང་།གང་ལྟར་བརྩམས་སྒྲུང་དེ་ནི་སྒྱུ་རྩལ་གྱི་ཡང་རྩེ་སོན་པའི་བཙན་བྱོལ་གྱི་བརྩམས་སྒྲུང་ཡོད་དོ་ཅོག་གི་ཏོག་ལྟ་བུ་ཞིག་རེད།སྐབས་དེར་ད་དུང་སྐུ་ཞབས་འདིས་བརྩམས་སྒྲུང་བྲིས་པ་ཡིན་ན་ལག་རྗེས་མི་དམན་པ་ཞིག་འཇོག་ཐུབ་རྒྱུ་རེད་སྙམ་མོད།རྗེས་ཕྱོགས་སྐུ་ཉིད་ཀྱི་བརྩམས་སྒྲུང་སྐོར་གྱི་གཏམ་བཤད་ཅིག་ལ་ཉན་དུས་བརྩམས་སྒྲུང་འབྲི་རྒྱུ་མཚམས་བཞག་རབས་ཤིག་བཤད་སོང་།སྐབས་དེར་ང་ལ་ཕངས་སེམས་གནོན་མི་ཐུབ་པ་ཞིག་བྱུང་།གང་ལྟར་དེ་རིང་སྐུ་ཉིད་ཀྱིས་བྲིས་པའི་སྙན་ངག་འདི་ཀློག་དུས་སེམས་ཚོར་དེ་ཙམ་མ་སྤྲད་པས་གོང་གི་སྐད་ཆ་དེ་འདྲ་ཞིག་ཤོར་སོང་།ད་དུང་་སྐུ་ཉིད་ཀྱིས་སྒྱུར་རྩོམ་ང་ལ་དགྲ་མེད་ནི་ངས་རྟག་པར་ཀློག་གིན་པའི་རྩོམ་ཡིག་རིན་དང་ལྡན་པ་ཞིག་ཡིན།གོང་གི་སྙན་ངག་འདི་མ་ཡིན་པར་སྙན་ངག་གཞན་པའང་ཁ་ཤས་ཤིག་སྤེལ་འདུག་ལ།དེ་དག་བཀླགས་པ་ཡིན་ནའང་ཡི་གེའི་དག་ཆ་དང་།ཚིག་གི་སྡེབ་སྦྱོར་གྱི་ཆ་གནས་བཤད་རྒྱུ་ཞིག་མེད་ནའང་།སྣང་བརྙན་བསྐྲུན་སྟངས་དང་།འཆར་སྣང་སྤྲོས་སྟངས་ནི་དེ་འདྲའི་ཡིད་ལ་འཐད་པོ་རང་མི་འདུགའོན་ཀྱང་།ངས་སྒྱུ་རྩལ་གྱི་རོལ་མྱོང་བྱེད་སྟངས་ཤིག་གིས་ཁྱེད་ཀྱི་སྙན་ངག་གི་བླ་ན་མེད་པའི་མཛེས་པ་དེ་རྟོགས་མེད་ཀྱང་སྲིད།